paragraph_text: U islamu, Isus (arap. عِيسَى ٱبْنُ مَرْيَمَ, latinizirano kao: ʿĪsā ibn Maryam; uobičajeno prevođen kao Isa, sin Marije) smatra se za jednog od Božjih (odnosno Alahovih) najvoljenijih i najvažnijih proroka, donosioca božanskih svetih knjiga, čudotvorca i mesiju. Muslimani pak ne dijele kršćansko vjerovanje u raspeće i Isusovu božansku prirodu. Muslimani vjeruju da Isus nije ni ubijen ni razapet, već se živ uznio na nebo. Većina muslimana vjeruje da će se on vratiti na zemlju zajedno s Mehdijom kada svijet postane prepun grijeha i nepravde u vremenima dolaska islamskog antikrista.